Registreerimine  Ürituseks osalemiseks on vajalik etteregistreerimine, kohapeal registreerida ei saa!    Majutus, transport  Soovi korral aitame kaugematel tulijatel soodsa ööbimiskoha ja transpordi tellimisega.    Pallid  Eriüritusel BigGame 2011 saab kasutada ainult kohapealt litsentseeritud müüjalt ostetud laskemoona. Oma laskemoona kasutamine tähendab ürituselt eemaldamist.    Tossupommid ja värvigranaadid  Kõik pürotehnika peab olema ostetud kohapealt litsentseeritud müüjalt. Oma pürotehnika kasutamine tähendab ürituselt eemaldamist.    Õhk, laadimine  BigGame 2011 üritusel on kohapeal vaid õhuga laadimine, 3000PSI+. Gaasiga laadimist ei toimu.  Et hommikul aega säästa, soovitame oma varustusega tulijatel saabuda täidetud balloonidega. Mängijad, kes tahavad õhuga laadida, peavad saabuma õhu laadimispunkti mitte hiljem kui 9:30. Mängija vastutab selle eest, et tema balloon on nõuetekohaselt hüdrotestitud, kahjustatud balloone ei täideta!    Kronografeerimine  Kõik markerid peavad kronografeerima alla 300fps. Kõik mängijad on kohustatud testima oma markerid enne mängu algust.    Riietus  Võistlejate riietuses ei tohi olla võistkondade ega kohtunike riietuses esinevaid värve (kollane, punane, sinine, oran, valge), mis võivad teisi mängijaid eksitada. Tuleb kasutada tumedaid toone või laigulist kaitseülikonda.  Jalga tuleb panna kõrged saapad või tugevdatud tallaga jooksukingad. Jalanõude sisse soovitame lõigata paraja kujuga metalltallad, kuna territooriumil võib olla naelu jms ohtlikku - terroittoriumil liikudes tuleb olla väga ettevaatlik!!    Skaudid  Igal meeskonnal on 1 skaut, kes aitab koordineerida mängu mänguväljakul, aga ise ei osale mängijana väljakul. Skautide isikud fikseeritakse enne mängu ja neile antakse kohtunikega sarnased oranzid vestid. Meeskonna skaut on koos kahe vastasmeeskonna skaudiga maja nr 7 teisel korrusel (vt kaarti), kust nad ei tohi välja liikuda. Nende ülesandeks on juhatada ja informeerida oma meeskonda suuliste (karjumine, raadioside) või käeliste märguannetega. Skautidel ei ole markerit, nad ei tulista mängijaid ja neid ei tohi tulistada!    "Surnute" insertsioon  "Surnud" või muul põhjusel mänguväljakult lahkunud võistlejad saavad samasse mängu tagasi siseneda insertsioonide kaudu. Insertsioonid toimuvad iga 10 minuti tagant. Siseneda saab AINULT selleks ettenähtud ajal ja kohas (lahingu alguspunktis).    Kaitsekilp  Mängijad võivad kasutada kilpe - iga meeskonna peale tohib olla kuni 2 kilpi.  Kilpe ei anta korraldajate poolt, mängija võib tuua oma kaitsekilbi. Kilp võib olla kuni 1m2 suuruse pindalaga, kilbil ei tohi olla laskeavasid.  Kõik kilbid peavad olema korraldaja juures registreeritud hiljemalt 8.04.2011